Biard ble en yndet kunstner for julimonarkiets (1830-1848) konge, Ludvig Filip, etter julirevolusjonen i 1830. Ludvig Filip, som hadde vært i landflyktighet i blant annet Skandinavia hvor han besøkte Finnmark i 1795 og siden tilbrakte et år i Muonio i Finland, bestilte og kjøpte flere malerier fra Biard med motiver fra nord. I 1838 tildeles Biard Æreslegionen av Ludvig Filip for sitt arbeide som maler.